
Број: 073-10-3307/2023-08						Датум: 30.9.2023. године 

П Р Е Г Л Е Д
активности Службе Повереника за информације од јавног значаја
и заштиту података о личности у септембру 2023. године 

I.  Статистика предмета   

У септембру 2023. године, Служба Повереника је примила укупно 2.870 предмета и то:    

1. 2.479 предмета у вези са приступом информацијама,
1. 237 предметa у вези са заштитом података о личности, 
1. 131 предмет који се односио на обe области деловања и рад Службе Повереника,
1. 23 предмета који се односе на процесуирање прекршаја у обе области деловања Повереника.

Број решених предмета током овог месеца је укупно 1.562 (1.114 - приступ информацијама, 221 - заштита података, 36 - процесуирање прекршаја, 191 – хармонизација, сарадња, едукација и сертификација и извештавање у обе области деловања Повереника). 

Према расположивој евиденцији броја позива, остваренo је 2.136 контакатa ради пружања помоћи органима власти у погледу подношења годишњих извештаја Поверенику и регистрацијом на Портал за подношење годишњих извештаја, као и приликом регистрације у Јединствени информациони систем информатора о раду и приликом израде информатора о раду. Позиви су се односили и на пружање помоћи грађанима и руковаоцима података о личности у вези са применом Закона о заштити података о личности и предметима у раду и помоћи органима власти и грађанима у вези са остваривањем права на слободан приступ информацијама.

Решени предмети:

А. Област доступности информација од јавног значаја

· Решена је 971 жалба, од чега је 140 жалби изјављено на донета решења о одбијању/одбацивању захтева тражиоца информације, а остале жалбе су због непоступања органа по захтеву за приступ информацијама од јавног значаја или одбијања захтева без доношења решења, 
· дато је 33 мишљења о примени Закона о слободном приступу информацијама од јавног значаја,
· 79 захтева за информацијама је преусмерено другим органима власти уз консултацију и обавештење тражилаца информација, а које је Служба примила од других органа који не располажу траженом информацијом или од тражилаца информација, а информације се односе на  рад других органа, 
· Одговорено је на 3 представке,
· Обрађен је 16 предмета који су се односили на спровођење мера за унапређење јавности рада органа у вези са утврђивањем статуса органа јавне власти, примедбама и сугестијама које се односе на регистрацију у Јединствени информациони систем информатора о раду, као и израду информатора о раду и регистрацију на Портал за достављање годишњих извештаја Поверенику и помоћ приликом достављања истих, као и спровођења других мера за унапређење јавности рада,
· 12 одговора Управном суду поводом управног спора.


Од укупно решене 971 жалбе, 541 жалба је била неоснована или са формалним недостацима, па су по њима донете следеће одлуке:

· 78 решења о одбијању жалби као неоснованих, па је у овим предметима донето 52 решења, док је 25 спојено приликом решавања,
· 11 захтева је одбијено,
· 430 је одбијено ради заштите јавног интереса и заштите права других, па је у овим предметима донето 2 решења, док је 428 спојено приликом решавања,
· 22 је одбачено из формалних разлога.

Преосталих 430 жалби које су биле основане, Повереник је решио на следећи начин:
 
· у 68 предмета наложио је органу власти да поступи по захтеву и омогући приступ траженој информацији, 
· у 79 предмета поништио је решење органа власти и наложио органу власти да поступи по захтеву тражиоца, па је у овим предметима донето 55 решења, док су 24 спојена приликом решавања,
· 22 решења су поништена, па је у овим предметима донето 3 решења, док је 19 спојено приликом решавања,
· у 35 предметa наложено је поступање по захтеву, па је у овим предметима донето 8 решења, док је 27 спојено приликом решавања,
· у 49 предмета поништио је одлуку органа власти и предмет вратио на поновни поступак, па је у овим предметима донето 31 решење, док је 18 спојено приликом решавања,
· у 166 предмета обустављено је даље вођење поступка јер је орган власти у међувремену, након интервенције Повереника, поступио по захтеву за приступ информацији, па је у овим предметима донето 165 решења, док је 1 спојен приликом решавања,
· у 10 предметa обустављено је даље вођење поступка, јер је жалилац одустао од жалбе, 
· 1 решење у вези са накнадом трошкова поступка по жалби, у 1 случају се орган власти обавезује да накнади трошкове поступка по жалби.


Б. Област заштите података о личности

1. Дато је 6 мишљења у вези са заштитом података о личности;
1. Решено је 6 притужби због повреде права, на следећи начин: 2 решења којима се налаже поступање по захтеву, 2 решења којима се притужба одбија као неоснована и 2 решења којима се притужба одбацује због формалних разлога;
1. Окончана су 24 инспекцијска надзора над спровођењем и извршавањем Закона о заштити података о личности. У оквиру инспекцијског надзора Повереник је донео 4 корективне мере којима је изрекао 4 мере опомене руковаоцу, 55 обавештења о предстојећем инспекцијском надзору и 7 одговора подносиоцима представке поводом којих је покренут инспекцијски надзор; 
1. 1 предлог за управно извршење је обустављен;
1. Одговорено је на 24 представке у вези са заштитом података о личности;
1. Обрађено је 96 евиденција о лицима за заштиту података о личности;
1. Обрађена су 2 обавештења о повреди података о личности; 
1. Обрађено је 62  предмета из области унапређења заштите и превентиве.

В. Предмети који се односе на процесуирање прекршаја 

· Поднето је 4 захтева за покретање прекршајног поступка због кршења одредби ЗСПИЈЗ, а у 6 предмета је утврђено да нема прекршаја,
· Издато је 28 прекршајних налога, 
· У 2 случаја је странка упућена да се обрати Управној инспекцији.

Г. Предмети који се односе на обе области деловања и рад Службе Повереника

· 15 представки које се односе на питања која нису из надлежности Повереника по којима је достављен одговор подносиоцу или/и прослеђене су надлежним органима на надлежност, уз обавештење подносиоцу, 
· поступљено је по 114 захтева за информацијама од Повереника, 
· 6 захтева у вези са информацијама о предмету,
· 16 из области домаће и међународне сарадње, 
· 5 саопштења за јавност,
· 16 извештаја,
· 13 остало,
· 3 иницијативе,
· 2 из области европских интеграција,
· 1 мишљење.

II. Друге активности и догађаји 

Конференције/догађаји

· Међународни дан права јавности да зна обележен је 28.9.2023. године. Том приликом  додељене су награде органима за унапређење права на слободан приступ информацијама за 2023. годину и то: Националној академији за јавну управу, Вишем јавном тужилаштву у Смедереву, органима Града Лесковца, Скупштини АП Војводине, ЈКП „Водовод и канализација“ Суботица, Правном факултету Универзитета у Крагујевцу, ОШ са Косова „Шарски одред“, Севце - Штрпце.  Награда за посебан допринос афирмисању права на приступ информацијама од јавног значаја додељена је Сталној конференцији градова и општина (СКГО).
· Представник Повереника учествовао је у раду 9. Међународног форума под називом „Безбедност за будућност“, који је организован од стране RABEK и S4 GLOSEC GLOBALNA BEZBEDNOST. Форум је одржан у Хотелу „М“ у Београду, 29. и 30. 9. септембра;

Повереник

· Повереник за информације од јавног значаја и заштиту података о личности Милан Мариновић присуствовао је 12. септембра 2023. године затварању пројекта GIF Србија. Циљ тог пројекта је био оснаживање државних институција, цивилног сектора и привреде у области заштите и промоције дигиталних права. У оквиру пројектне сарадње, Повереник је био укључен у изради приручника ,,Заштита података о личности у пословању” који је представљен на овом догађају;
· Дана 15. септембра 2023. године у просторијама Службе Повереника одржана је седница Комисије за доделу признања за унапређење права на слободан приступ информацијама за 2023. годину. Поред председника Комисије Повереника Милана Мариновића састанку су присуствовали следећи чланови Комисије: Немања Ненадић, програмски директор „Транспарентности Србија“, Оливера Ковачевић, представница Удружења новинара Србије и др Дејан Миленковић, ванредни професор Факултета политичких наука Универзитета у Београду. Комисија је формирана са задатком да изабере органе јавне власти који су се у периоду од септембра 2022. до септембра 2023. године највише истакли у афирмисању права на слободан приступ информацијама од јавног значаја. Добитницима које је изабрала Комисија уручена су признања на свечаности поводом обележавања Дана права јавности да зна, одржаној 28. септембра 2023. године.
· Повереник Милан Мариновић и заменица Повереника Сања Унковић учествовали су на конференцијском догађају „Заштита података на Западном Балкану и региону Источног партнерства“, одржаном од 18. до 22. септембра 2023. године у Бриселу, Белгија, у организацији Програма SIGMA, Немачке организације за међународну сарадњу (GIZ), Регионалног савета за сарадњу (RCC) и Регионалне школе јавне управе (ReSPA). Првог дана догађаја у седишту GIZ-a у Бриселу предавања су учесницима одржали представници Генералног директората за правосуђе и потрошаче Европске комисије (DG JUST), Генералног директората за суседство и проширење (DG NEAR), челница Европског одбора за заштиту података Ану Талус, генерални секретар Европског супервизора за заштиту података, као и представници националних тела за заштиту података Шпаније, Италије и Норвешке. 
На маргинама догађаја одржан је билатерални састанак Повереника Милана Мариновића и директора Агенције за заштиту личних података у Босни и Херцеговини др Драгољуба Рељића. На састанку је било речи о важности координираног рада између надзорних органа за заштиту података о личности, унапређењу сарадње ове две институције и размени добрих пракси и корисних искустава у области заштите података у будућности.
Другог дана боравка на конференцији, у оквиру делегације надлежних органа са Западног Балкана и Источне Европе, Повереник и заменица Повереника посетили су седиште Европског Супервизора за заштиту података о личности (EDPS) где су, од стране представника те институције, упознати са организацијом рада, праксом и плановима будућег деловања овог значајног органа који се бави заштитом података о личности у институцијама Европске Уније. Затим су боравили у седишту Европског одбора за заштиту података о личности (EDPB) који окупља надлежне органе који се баве заштитом података о личности у земљама чланицама ЕУ, где су присуствовали пленарној седници Одбора, којом приликом су све делегације представиле своју организацију, надлежности и изазове са којима се сусрећу у заштити података о личности. Ово је први пут да на овај начин пленарној седници Европског одбора за заштиту података о личности присуствују представници органа који се баве заштитом података о личности из држава које нису чланице Одбора.
Повереник Милан Мариновић и заменица Повереника Сања Унковић су затим присуствовали предавању које је у седишту GIZ-а у Бриселу одржала директорка Andrea von Rauch, посетили у Европском парламенту Комитет за грађанске слободе и правду, а затим су присуствовали предавању на тему приближавања изазова и проблема заштите података јавности, подизању будности и коегзистенције дигиталне трансформације и заштите података, а упознали су се и са радом Белгијског Повереника за заштиту података. Посебно занимљива и плодотворна била је размена мишљења и искустава између учесника догађаја.
Последњег дана догађаја учесници су се упознали са тим како је у покрајини Фландрији решен однос заштите података и дигитализације јавних и приватних услуга, утицај развоја технологије, посебно вештачке интелигенције на заштиту података и коришћење иновативних дигиталних решења у складу са прописима и стандарда Европске уније у заштити података о личности.
· Дана 28. септембра 2023. године Повереник је у просторијама Привредне коморе Србије обележио Дан права јавности да зна. 
У уводном излагању, поред Повереника Мариновића, учествовали су представници страних делегација у Србији: шеф Мисије ОЕБС у Србији њ.е. Јан Брату, в.д. шефа мисије Савета Европе у Београду Надиа Ћук, Мануел Мунтеану, шеф за штампу и информисање Делегације ЕУ у Србији и директорка Мисије УСАИД у Србији Брук Ајшам. Они су разменили мишљења о усвојеним изменама и допунама Закона о слободном приступу информацијама од јавног значаја, истичући да је слободан приступ информацијама предуслов одговорног рада органа јавне власти.
Том приликом додељене су награде органима за унапређење права на слободан приступ информацијама за 2023. годину и то у категорији републичких органа -Националној академији за јавну управу; у категорији правосудних органа - Вишем јавном тужилаштву у Смедереву, у категорији органа локалне самоуправе - органима Града Лесковца; у категорији покрајинских органа - Скупштини АП Војводине. Како је Изменама и допунама закона проширен круг органа власти, ове године смо увели и награду за нове органе, као што је категорија осталих органа власти коју је добио ЈКП „Водовод и канализација“ Суботица. Поред тога установљене су и 2 специјалне награде. Прву специјалну награду за допринос едукацији у области права на приступ информацијама од јавног значаја добио је Правни факултет Универзитета у Крагујевцу, док је специјалну награду за извршење законских обавеза у отежаним условима добила ОШ са Косова „Шарски одред“, Севце - Штрпце. Награда за посебан допринос афирмисању права на приступ информацијама од јавног значаја са задовољством је додељена Сталној конференцији градова и општина (СКГО) која је бројним органима власти на локалном нивоу, а посебно месним заједницама помогла у испуњењу законске обавезе објављивања информатора о раду.
· Повереник Милан Мариновић и његови сарадници су током месеца августа 2023. године гостовали у информативним програмима електронских медија и дали изјаве за неколико штампаних медија (укључујући РТС, РТВ Војводина, Радио Београд 1, Радио Нови Сад 1, ТВ Курир, ТВ К1, Инсајдер ТВ, ТВ Н1, ТВ Happy), у вези са актуелним питањима која се тичу заштите података о личности и права на приступ информацијама од јавног значаја.
Међународна сарадња

· Повереник, в.д. помоћника генералног секретара и сарадница су учествовали на GIF Србија завршном догађају 12.9.2023. године који је одржан у Београду. Том приликом поверенику је уручен приручник „Заштита података о личности у пословању“ која је резултат сарадње наше институције  и аутора у оквиру пројекта.
· Дана 20.9.2023. године в.д. помоћника генералног секретара је учествовала на Првом састанку  Управног одбора корисника заједничког програма Европске уније и Савета Европе „Хоризонтална подршка за Западни Балкан и Турску (III фаза). На састанку се разговарало са институцијама корисницима програма о кључним достигнућима програма до сада, као и о плановима за будућност. 
· Европски одбор за заштиту података (EDPB)  је 20.9.2023. године одржао 84. пленарну седницу. На седници је EDPB  је  у оквиру сегмента „Сусрет са органима за заштиту података из региона Западног Балкана и Источног партнерства представио институцију Повереника, надлежности и изазове са којима се сусреће  заштити података о личности. 
· Дана 25.9.2023. године заменица члана  Управног одбора ЕУ пројекта за поглавље 23 „Подршка јачању владавине права у Републици Србији“ је учествовала на четвртом састанку на којем  је представљен остарени напредак  у имплементацији пројектних активности, као и изазови у имплементацији и стратешке одлука.

Обуке и предавања

· Предавачи Сектора за домаћу сарадњу, међународне односе и пројекте, Сектора за едукацију и сертификацију и Сектора за надзор над заштитом података о личности  одржали су 29.9. и 30.9. обуке из области ЗЗПЛ у оквиру пројекта Дигитална експедиција за децу основношколског узраста, коју је похађало око 50-оро деце.

Законодавне активности

· Министарству здравља дато је мишљење на Нацрт закона о изменама и допунама Закона о здравственом осигурању.

